als_Latn dik_Latn sag_Latn
01/06/2017
Qindra të huaj dhe punonjës u larguan me vrap nga një prej hoteleve, pasi persona të armatosur në katin e dytë të tij nisën të qëllonin ndaj turistëve, thonë punonjës që largoheshin të tmerruar.
Forcat të ekipeve “SWAT”, të armatosur rëndë dhe të veshur me antiplumb dhe mbrojtëse të tjera zbritën menjëherë në vendngjarje. Pamjet e para shfaqën një tym që dilte nga katet e sipërme të ndërtesës.
Rreth orës 4 të mëngjesit të së premtes, kryeoficeri i resortit, Stephen Reilly tha për reporterët se policia ishte vënë në kontroll brenda ndërtesës për një prej të dyshuarve, por ende nuk janë ofruar më shumë të dhëna.
Një dëshmitar në vendngjarje tha se incidenti nisi rreth një orë pas mesnate, duke shtuar se disa prej punonjësve i vunë re shpejt të armatosurit që qëllonin në ajër. Ndërkohë, një tjetër ishte në kazinonë e resortit, së bashku me qindra persona të tjerë, kur nisi sulmi. Ai thotë se kishte dëgjuar edhe një zhurmë që ngjante si shpërthim.
Pak orë më vonë, dëshmitarët thanë se të shtënat ishin ndalur. Por deri më tani askush nuk e ka marrë përsipër përgjegjësinë e këtij sulmi. Ende nuk është bërë e ditur sesa persona mund të jenë plagosur, apo edhe vrarë në këtë sulm.
Kryqi i Kuq filipinas shkroi në rrjetet sociale se kishte transportuar 3 persona nga resorti në spitalet më të afërta. Ndërsa personeli i emergjencave kishte dhënë ndihmën e parë mjekësore ndaj personave që kishin shfaqur probleme me frymëmarrjen, apo lëndime të lehta, por jo plagë nga armët.
Të gjitha terminalet në Aeroportin ndërkombëtar “Ninoy Aquino” u vunë në “shtetrrethim” për shkak të sulmit, siç njoftoi Robert Echano, operator në aeroportin që ndodhet më pak se një km larg resortit.
Filipinet janë tronditur së fundi nga incidente terroriste, veçanërisht në ishullin jugor të Mindanaos, në qytetin Marawi të të cilit, forcat qeveritare luftojnë ndaj militantëve të lidhur me Shtetin Islamik për kontrollin e qytetit. Beteja për Marawin, një qytet kryesisht me myslimanë, ka detyruar të zhvendosen të paktën 70 mijë njerëz dhe deri tani numëron 140 viktima. Lufta nisi javën e kaluar, kur nisi edhe Muaji i Shenjtë i Ramazanit.
/ Top Channel
- Ludovica Pagani, gazetarja që po 'çmend' italianët (Foto)
- Hidraulikët më të dështuar në botë - FOTO
- Rusi 2018, FIFA ankesa për stadiumin; Zgjidhja ruse e papërsëritshme
- Basti 100 milionë dollarësh i Elon Musk
- Masakra në Las Vegas, rritet bilanci i viktimave
- Fergie (zh)vishet me korsetë (FOTO)
- Ronaldo stërvitje me të birin
- Kriza koreano-veriore, Peniani kërcënon Japoninë
- Ja pse Tezenis zgjodhi Rita Oran (FOTO)
- Dëshmitarët nuk e njohin, Shullazi kërkon përshpejtim të gjyqit
unk als_Latn als_Latn als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn